OpenLLM-France/wikimedia huggingface dataset:
# Quit India

Quit India Mugimendua (Ospa Indiatik, ingelesez) Mahatma Gandhik 1942ko abuztuaren aldarrikatutako desobedientzia zibileko mugimendu bat izan, Bigarren Mundu Gerraren kontestuan Indiaren independentzia eta aro kolonial briatiniarraren amaiera berehalakoa eskatu zuena.
Gandhik "britainiarren erretratze ordenatua" eskatu zuen Bombayn emandako hitzaldi batean, baina agintari britainiarrak, gerran egon arren Ardatzeko Potentzien aurka, prest egon ziren lehen unetik errepresiorako, eta Gandhik bere hitzañdia eman eta gutxira Indiako Kongresu Nazionalaren lidergo ia espetxeratu zuten epaiketarik gabe.
Gainera, Indiako bertako zenbatit elementu ere ez ziren ados egon protestarekin, horien artean Musulmanen Liga. Gazte jendearen artean ere, askok pentsatu zuten bide egokiagoa zela, Gandhirekin baino, Subhas Chandra Boserekin bat egitea, zeina erbestean zegoen Japoniarren aldeko jarrera sustatzen, Asian gerra Japoniako Inperioak irabaziz gero, horrela India independente izango zelakoan. Gandhiren Kongresuko zenbait buruzagi ere ez ziren ados egon, baina batzuek men egin zioten Gandhiri, hala nola Nehruk.
Gandhik jasotako atzerrko aldekotasun ia bakarra izan zen AEBetako presidente Franklin D. Rooseveltena, zeinak presionatu egin zuen Winston Churchill lehen ministroa autogobernu promesak egiteko indiarrei. Baina Churchillek ez zion kasurik egin, eta eraginkortasun gutxi izan zuen Quit Indiako protestek. Britainiarrek gertatutako indarkeria edo matxinada egoerak errepresioz menderatu zituzten, eta milaka atxiloaldi egin. Horietarik gehienak 1945 arte luzatu ziren, gerra amaiatu zen arte.
Hala ere, estrategikoki, Gandhiren jokaldi eta mugimenduak erakutsi zien britainiarrei epe luzera ezin gobernatu moduko egoera zutela Indian, eta gerraren ondoren, irteera baketsu eta ahalik eta duinena antolatzea bihurtu zen epe ertaineko estrategia politiko britainiarra.

## Erreferentziak

* ↑ ISBN 9780553804638..

## Kanpo estekak

* Datuak: Q1992677
* Multimedia: Quit India Movement / Q1992677
# Quitandinha

Quitandinha Brasilgo udalerri bat da, Paraná estatuan kokatua. 18.398 biztanle ditu 447,024 km²ko eremuan.

## Ikus, gainera

* Paraná

## Kanpo estekak

* Datuak: Q1988300
* Multimedia: Quitandinha / Q1988300
# Quiterianópolis

Quiterianópolis Brasilgo udalerri bat da, Ceará estatuan kokatua. 20.213 biztanle ditu 1.040,989 km²ko eremuan.

## Ikus, gainera

* Ceará

## Kanpo estekak

* Datuak: Q2026870
* Multimedia: Quiterianópolis / Q2026870
# Quitaque (Texas)

Quitaque Texasko hiri bat da. Briscoe konderrian kokatua dago. 2010ean 411 biztanle zituen, 1,87 kilometro koadrotan banatuta.

## Ikus, gainera

* Briscoe konderria

## Kanpo estekak

* Datuak: Q982009
* Multimedia: Quitaque, Texas / Q982009
# Quissac kantonamendua

Quissac kantonamendua Frantziako kantonamendu bat da. Gard departamenduan dago, Okzitania (eskualdea) eskualdean. Guztira 44 udalerri ditu eta Quissac da bere hiriburua.

## Kanpo estekak

* Datuak: Q1726871
# Quistinic

Quistinic (bretainieraz Kistinid) Morbihan departamenduan dagoen Bretainiako udalerria da.

## Kanpo estekak

* Datuak: Q128968
* Multimedia: Quistinic / Q128968
# Quitandinha jauregia

Quitandinha jauregia (portugesez: Palácio Quitandinha) Brasilgo jauregia da, Rio de Janeiro estatuko Petrópolisen dagoena. Brasilgo jauregirik handiena eta Latinoamerikako handienetakoa da, 50.000 m² eraikitako azalera eta sei solairu ditu, 440 apartamentu eta 10 metroko altuera duten 13 areto handitan banatuta. Mauá gelako kupula munduko bigarren handiena bihurtu zen, 30 m-ko altuera eta 50 m-ko diametroa izanik.

## Historia

1944an Luis Fossati arkitekto italiarrak eraiki zuen, Joaquim Rolla enpresaburuaren ekimenez, Latinoamerikako kasino hotel handiena izateko helburuarekin. Bere fatxadaren estiloa normandiar-frantsesa da, Petrópoliseko arkitekturan hainbat adibide dituena. Barruko dekorazioa rokoko estiloari dagokio eta Dorothy Draper Hollywoodeko barne-diseinatzaile eta eszenografiaren arduraduna izan zen.

## Erreferentziak

* ↑ Quitandinha: O charme e o glamour dos cassinos na Serra Fluminense. rdvetc.com 2011ko martxoaren 16a.
* ↑ Last Day in Rio: The Quitandinha. Vogue 2009ko apirilaren 23a.

## Kanpo estekak

* Datuak: Q3533704
* Multimedia: Palácio Quitandinha / Q3533704
# Quitman (Georgia)

Quitman Georgiako estatuko hiri bat da. Liberty konderrian kokatua dago. 2010ean 3.850 biztanle zituen, 10,69 kilometro koadrotan banatuta.

## Ikus, gainera

* Liberty konderria

## Kanpo estekak

* Datuak: Q1757494
* Multimedia: Quitman, Georgia / Q1757494
# Po Toi

Po Toi (txinera tradizionalez: 蒲台島) Txinako Herri Errepublikako Hong Kong administraturiko lurralde berezian dagoen uhartea da. Guztira 3,69 kilometro koadroko azalera dauka.

## Kokapena

Po Toi uhartea izen bereko uharte multzoko garrantzitsuena da. Hong Kongen hegoalderago dagoen uhartea da eta famatua da bertan dauden kobazulo eta harri egiturengatik.
Uhartean 1.000 pertsona inguru bizi dira, gehienak itsasoaren ondoko herrixketako arrantzaleak.

## Ikus, gainera

* Hong Kongeko uharteen zerrenda

## Kanpo estekak

* Datuak: Q195674
* Multimedia: Po Toi / Q195674
# Po pojas v nebe

Po poyas v nebe (idazkera zirilikoz: По пояс в небе, euskaraz: Zeruan Aldiz) Nikolai Noskov musikariaren laugarren musika albuma da. 2006ko martxoaren 7an argitaratua izan zen.. Abesti batzuk izan ziren txirula Kurai.

## Diskoko abestiak

| Zenb. | Abestia | Luzera |
| 1. | Po pojas v nebe (По пояс в небе; Zeruan Aldiz) | 5:25 |
| 2. | A na men'xee ja ne soglasen (А на меньшее я не согласен; Eta gutxiago ez dut ados) | 4:20 |
| 3. | Ja ne veryu (Я не верю; Ez dut uste) | 4:50 |
| 4. | Pobud' so mnoi (Побудь со мной; Ez nau maite) | 4:31 |
| 5. | Zatxem (Зачем; Zergatik) | 5:47 |
| 6. | Tal'yanotxka (Тальяночка; Talyanochka) | 4:39 |
| 7. | Ljubov' i eda (Любовь и еда; Amodiozko eta janaria) | 3:39 |
| 8. | Idu ko dnu (Иду ко дну; Go azpikaldean dut) | 3:35 |
| 9. | Fenetxka (Фенечка; Fenetxkak) | 4:30 |
| 10. | Spasibo (Спасибо; Eskerrik asko) | 5:08 |

## Kanpo estekak

* Discogs

## Erreferentziak

* ↑ http://www.nestor.minsk.by/mg/news/2006/03/1011.html Новый альбом Николая Носкова «По пояс в небе»
* ↑ https://rg.ru/2011/10/05/noskov-site.html Николай Носков: Новый альбом звучит жёстче и агрессивнее
* Datuak: Q26710458
# Po (Llanes)

Po, gaztelaniaz: Poo, Espainiako Asturias autonomia erkidegoko parrokia bat da, Llanes udalerrian. 2012ko erroldaren arabera 393 biztanle zituen.
* Datuak: Q7206081
* Multimedia: Poo (Llanes) / Q7206081
# Po ibaiaren harana

Po ibaiaren harana edo padanar ordokia (italieraz: Pianura padana edo Val Padana) Italia iparraldeko eskualde naturala da. Iparraldean eta mendebaldean Alpeak ditu, hegoaldean Apeninoak eta ekialdean Adriatiko itsasoa. 46.000 kilometro karratuko azalera du, Italiako lautadarik handiena delarik, osoki edo zati batean, Piamonte, Lonbardia, Veneto, Friuli-Venezia-Julia eta Emilia-Romagna eskualdeak hartuz.
Nagusiki Po ibaiaren arroa hartzen duen arren (ibai honengatik izena hartuz, bere latinezko izena Padus baita), zehazki hitz eginez gero, padanar-venetoar ordokia edo padanar-venetoar-emiliar ordokia izen egokiagoa izango litzateke. Izan ere, Po ibaiaren adarrak ez diren Venetoko eta Emiliako ibai batzuek zeharkatzen baitute ordokia, Adriatikoan itsasoratzen diren Adige edo Reno ibaiak kasu.

## Ikus, gainera

* Padania

## Kanpo estekak

* Datuak: Q202207
* Multimedia: Pianura Padana / Q202207
# Poales

Poales landare loredun monokotiledoneoen ordena bat da. Talde honetan belarrak, bromeliazeoak eta and ezpata-belarrak daude.
Berriki egindako ikerketek erakusten dutenez, Poales ordenak Hego Amerikan dauka jatorria, eta duela 115 milioi urte inguru sortu zen. Fosil ezagunik zaharrenak Kretazeoko polena eta fruituak dira. Landare hauen lorea txikia izaten da, brakteatan bildutakoa, eta infloreszentzia batean antolatuta ageri dira (Mayaca generoan salbu). Espezie askotako loreak haizearen bidez polinizatzen dira; haziek almidoia eduki ohi dute.
APG II sistemak (2003) eskuineko taulan ageri diren familiak onartzen ditu ordena honen baitan. Talde hau komelinidoen kladoan sartzen du, monokotiledoneoen multzoan.
Hori baino lehen, APG sistemak (1998) "komelinoide" hitza erabiltzen zuen, eta ez zuen Abolbodaceae, Bromeliaceae eta Mayacaceae familiak ordena honetan sartzen.

## Erabilerak

Ordena honetako familiaren garrantzitsuena, ikuspuntu ekonomikotik, belarrena da (Poaceae, Gramineae izenaz ere ezagutzen dena). Mutzo honetan garagarra, artoa, artatxikia, arroza eta garia daude. Ordenako familiarik handiena ere bada:
* Poaceae: 12.000 espezie
* Cyperaceae: 5.000 espezie
* Bromeliaceae: 1.400 espezie
* Eriocaulaceae: 1.150 espezie

## Erreferentziak

* ↑ Angiosperm Phylogeny Group. (2009). «An update of the Angiosperm Phylogeny Group classification for the orders and families of flowering plants: APG III» (PDF) Botanical Journal of the Linnean Society 161 (2): 105–121. doi:10.1111/j.1095-8339.2009.00996.x..

## Bibliografia

* (Ingelesez) Bremer, K. (2000). Gondwanan Evolution of the Grass Alliance of Families (Poales). Evolution 56: 1374-1387. [Sarean eskuragarri: Abstract ]
* (Ingelesez) Judd, W. S., C. S. Campbell, E. A. Kellogg, P. F. Stevens, M. J. Donoghue (2002). Plant Systematics: A Phylogenetic Approach, 2nd edition. pp. 276-292 (Poales). Sinauer Associates, Sunderland, Massachusetts. ISBN 0-87893-403-0 .
* (Ingelesez) Linder, H. Peter and Paula J. Rudall. 2005. Evolutionary History of the Poales. Annual Review of Ecology, Evolution, and Systematics 36: 107-124.
* (Ingelesez) Small, J. K. (1903). Flora of the Southeastern United States, 48. New York, U.S.A.

## Kanpo estekak

* NCBI Taxonomy Browser
* APWeb
* Datuak: Q28502
* Multimedia: Poales / Q28502
* Espezieak: Poales
# Po Nudo

Po Nudo Star Warsen fikziozko unibertsoan Errepublika Galaktikoan Ando planeta ordezkatzen zuen Aqualish arrazako senataria zen. Urte batzuk beranduago bere jende guztiarekin batera Errepublikako senatari karguari uko egin zion mugimendu separatistaren kide bihurtuz (Sistema Independenteen Konfederakuntza).
Bere merituengatik separatistak informatuta mantentzea ahalbidetzen zuen erakunde baten buru jarri zuten: Hiper Komunikazioen Kartela.
Mustafar planetan hil zen, bere laguntzaile Shi'idorekin batera Darth Vader iritsi ondoren, kontseilu separatistaren azken biltzarrean.

## Kanpo estekak

* Datuak: Q7488753
# Po

Po (latinez: Padus eta Eridanus; italieraz: Po; antzinako ligurieraz: Bodincus edo Bodencus; antzinako grezieraz: Πάδος eta Ἠριδανός) Italiako ibai nagusia da, luzeran (652 km), emarian (1.560 m³/s ahoan) eta arroan (71.057 km², hots, Italiaren laurdena).

## Izenaren jatorria

Erromatarrek Padus izena eman zioten latinez, iturburuan zegoen pinu mota ugari batetik eratorria. Hortik dator Pianura padana izendapena. Eta horregatik Padania izen politikoa, Lega Nord alderdiak Italiako iparralde aberatsa izendatzeko erabilia.

## Geografia

Alpeetan du iturburua, Monte Vison (2.022 m). Piemonte, Lonbardia, Emilia-Romagna eta Veneto eskualdeak ureztatzen ditu; arroak beste bi eskualde hartzen ditu: Aostako Harana eta Trentino-Adige Garaia. Turin, Ferrara, Piacenza eta Cremona hirietatik igarotzen da Adriatikoan itsasoratu baino lehen. Meandro ugari ditu ibilguan zehar, eta delta handia eratzen du ibaiaren bokalean.
141 ibaiadar ditu. Garrantzitsuenak Dora Riparia, Dora Baltea, Sesia, Ticino, Adda, Oglio eta Mincio dira.

## Hidrometria

Po ibaiaren emaria 1918-1979 bitartean neurtua izan zen Pontelagoscuron (itsasoratu baino 118 km lehenago). Gune horretan, drainatutako eremuak 70.091 km² ditu, arro osoaren % 98,6. Urteko batez besteko emaria 1515 m³ segundoko da. Emari handiena maiatzean du (1936 m³/s), eta txikiena abuztuan (969 m³/s).
Po ibaiaren batez besteko emariak (m³/s), Pontelagoscuron neurtuak Datuak: 1918 eta 1979 artean

## Ekonomia

Italiako eskualde aberatsen eta populatuenetatik igarotzen da. Estatuko ekonomiaren giltzarria da, BPGren %40, industriaren %37, enpleguaren %46 eta argindar kontsumoaren %48.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-10-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Europako toponimia fisikoa. .
* ↑ Po ibaia Pontelagoscuron, grdc.sr.unh.edu

## Kanpo estekak

* Datuak: Q643
* Multimedia: Po River / Q643
# Pola

Pola Kolonbian garagardoari deitzeko modu bat da. Policarpa Salabarrieta, La Pola bezala ezagunagoa den kolonbiar independentziaren aldeko heroitik dator izena.

## Jatorria

1910ko ekainaren 20an, Kolonbiako Independentziaren ehunurtekoa ospatzen zen urtean, Bavaria zerbeza konpainiak "La Pola" izeneko garagardoa merkaturatu zuen, Policarpa Salabarrietaren omenez.
Izatez txitxa edariari aurre egiteko estrategia komertziala izan zen. Garaian garagardoa oraindik ere klase sozial altuenetako pertsonei mugaturiko edaria zen, klase sozial baxuagokoek ekonomikoagoa zen txitxa edaten zuten bitartean, hori dela eta, Bavariak garagardo merkeago hau sortu zuen, bere merkatua zabaldu asmoz.
Ordutik, jada "La Pola" garagardoa existitzen ez bada ere, Kolonbian ohitura dago garagardo bat eskatzerako orduan pola bat eskatzekoa.

## Erreferentziak

* ↑ (Gaztelaniaz) Tiempo, Casa Editorial El. (2010-03-17). «Noticias que sorprenden / ¿Cerveza para prevenir la osteoporosis?» El Tiempo (Noiz kontsultatua: 2020-10-05).
* 1 2 3 4 (Gaztelaniaz) Tiempo, Casa Editorial El. (2010-03-17). «Noticias que sorprenden / ¿Cerveza para prevenir la osteoporosis?» El Tiempo (Noiz kontsultatua: 2020-03-26).
* ↑ (Gaztelaniaz) «Historial» Bavaria (Noiz kontsultatua: 2020-03-26).
* 1 2 «Galería Museo Vintage» web.archive.org 2010-09-05 (Noiz kontsultatua: 2020-03-26).
# Pokémon Yellow

Pokémon Yellow Version: Special Pikachu Edition, normalean Pokémon Yellow Version deitua, 1998ko Game Freakren bideo-joko bat da, Game Boyrako espresuki egina. Garai guztietako bideo-jokorik salduenetariko bat da.
Jokalariak aireko ikuspegi batetik kontrolatzen du protagonista eta fikziozko Kanto eskualdea zeharkatzen du Pokémon guduak menderatzeko. Jokoaren helburu nagusia Kantoko txapelduna izatea da, eskualdeko lau Pokémon entrenatzaile onenak garaitu baititu, Élite Four.

## Kanpo estekak

* Datuak: Q1988120
* Multimedia: Pokémon Yellow / Q1988120
# Pol Espargaró

Pol Espargaró i Villà (Granollers, Vallès Oriental, 1991ko ekainaren 10a) kataluniar motoziklista bat da. Aleix Espargaró motoziklistaren anaia da.
2013n Moto2 kategoriako munduko txapelduna bilakatu zen, eta gaur egun MotoGP kategorian lehiatzen da.
* Datuak: Q560534
* Multimedia: Pol Espargaró / Q560534
# Pokój udalerria

Pokój Poloniako Opoleko voivoderriko landa-udalerri bat da, Namysłów barrutian kokatuta. 132,91 km²ko azalera du eta 2017ko datuen arabera 5293 biztanle zituen.

## Kanpo estekak

* Udalaren webgunea
* Datuak: Q2459527
* Multimedia: Gmina Pokój / Q2459527
ieaOpoleko voivoderriko udalerriak :
# Pol-Pol Mendi Elkartea

Pol-Pol Mendi Elkartea (ofizialki, Pol-Pol Mendizale Elkartea) 1942. urtean Bergaran sortutako mendizale taldea da. Elkarteak Karakate-Irimo mendilerroan Kexeta-Goiegia mendiaren oinetan dagoen Pol-Pol (771m) muinotik hartzen du izena.
Sei kirol atalek osatzen dute elkartea: gazteak, beteranoak, Mendia Bizirik sentsibilizazio eta biodibertsitatea sustatzeko saila, Hanka Luze trail taldea, eskalada eta mushing.
Gaur egun federatzeko aukera, antolatutako mendi irteeretan lehentasuna, rokodromoa erabiltzeko baimena, instalazioak doan alokatzeko baimena edo mendi argazki lehiaketan parte hartzeko aukera eskaintzen dute.

## Historia

36ko gerraren ostean langile batailoietatik, kartzeletatik edo soldaduskatik herrira bueltatu ziren gazteek aurkitu zuten hutsunerako betegarri izan zen mendizaletasuna. Lagun-taldeak igandetan mendira joaten hasi ziren eta beste herrietako lagunekin ere zaletasun hura partekatu zuten, Eibarko Club Deportivorekin, esaterako. Bergarako lagun-talde haiek bateratu eta elkarte bat sortu zuten, elkartea eratu eta legeztatzeko tramiteak hasteko erabakia hartu zuten zazpi lagunek, 1941. urtea zen. Luis Bikuña, Angel Jauregi, Periko Marko, Ignacio Muruamendiaraz, Alberto Osinaga, Antonio Raizabal bergararrak eta Manolo Zubia eibartarra atzetik 30-40 lagunen babesa izan zutelarik.

## Ereserkia

Miguel Gonzalez Bastidaren musikarekin eta Inazio Eizmendiren “Basarri” hitzekin elkartearen ereserkia oso ezaguna da Bergaran:
| « | Gazte maiteok goazen goitara galdu gabetan denborik, beti alai ta beti irripartsu inon hartu gabe lorik, gogo bizia daukanarentzat ez da paltatzen girorik, gorputzarentzat ez dago ezer mendia bezelakorik. Zuen txistu-kantu ederrez piztu itzazue bazterrak, mendian jaio zirala pentsa aurreko guraso zaharrak, galdezka hasiko baldin balira artzai ta baserritarrak bildur gabe esan: “Jaunak, gu gera Bergarako POL-POLdarrak!”. | » |

## Erreferentziak

* ↑ r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2021-03-11). «POL-POL MENDIZALE TALDEA» www.euskadi.eus (Noiz kontsultatua: 2024-01-06).
* ↑ «POL POL - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-01-06).
* ↑ Bazkide egin zaitez | Pol-Pol Mendi Elkartea. (Noiz kontsultatua: 2024-01-06).
* ↑ Historia | Pol-Pol Mendi Elkartea. (Noiz kontsultatua: 2024-01-06).
* ↑ Ereserkia | Pol-Pol Mendi Elkartea. (Noiz kontsultatua: 2024-01-06).

## Kanpo estekak

* Goienako komunitatean: https://goiena.eus/komunitatea/polpol
* Gazte saila Instagramen: https://www.instagram.com/polpolgazte/
* Datuak: Q124153322
# Pol

Pol Lugoko probintziako Meira eskualdean dagoen udalerria da. 2007an 1.913 biztanle zituen 124,46 km$^2$tan banaturik.

## Polgo parrokiak

Polgo biztanleria parrokia hauen artean banatzen da:
| Arcos de Frades (Santiago) Caraño (San Martiño) Carazo (San Pedro) Cirio (Santa María) Ferreiros (Santo André) Fraialde (Santa María) Gondel (San Cosme) Hermunde (San Pedro) Lea (San Bartolomeu) Luaces (Santa María) | Milleirós (Santiago) Mosteiro (San Salvador) Pol (Santo Estevo) San Martín de Lúa (San Martín) San Martiño de Ferreiros (San Martiño) Silva (Santiago) Suegos (Santa Eulalia) Torneiros (San Lourenzo) Valonga (Santa María) |

## Kanpo estekak

* (Galizieraz) Polgo udalaren webgunea
* Datuak: Q1445717
* Multimedia: Pol, Lugo / Q1445717
# Pol Monen

Pol Montañés Enrich, Pol Monen izenaz ezagunagoa (Bartzelona, 1994ko uztailaren 22a) aktore katalana da. Amar filmean egin zen ospetsu eta antzezpen horregatik errebelazio aktore onenaren Goya Sarirako izendatu zuten.

## Filmografia
### Zinema

* Stoyan (2021). Roberto Ruiz Céspedesen film luzea.
* Con quién viajas (2020). Hugo Martín Cuervo film luzea.
* El practicante (2020). Carles Torrasen film luzea.
* Salir del ropero (2019). Ángeles Reinéren film luzea. Pertsonaia: Said (bigarren mailakoa).
* ¿A quién te llevarías a una isla desierta? (2019). Jota Linaresen film luzea. Pertsonaia: Eze (protagonista).
* Tu hijo (2018). Miguel Ángel Vivasen film luzea. Pertsonaia: Marcos (bigarren mailakoa).
* Amar (2017). Esteban Cresporen film luzea. Pertsonaia: Carlos (protagonista).
* Pasaje al amanecer (2016). Andreu Castroren film luzea. Pertsonaia: droga-saltzailea (bigarren mailakoa).
* Miércoles, jueves, sábado (2015). Carlota Serarols eta Jonathan Fernándezen film laburra. Pertsonaia: Joel (protagonista).
* Els nens salvatges (2012). Patricia Ferreiraren film luzea. Pertsonaia: Àlex-en laguna (bigarren mailakoa).
* Elisa K (2010). Judith Colell eta Jordi Cadena-ren film luzea. Pertsonaia: Germà (bigarren mailakoa).
* La mala educación (2004). Pedro Almodóvarren film luzea. Pertsonaia: umea (bigarren mailakoa).

### Telebista

| Urtea | Seriea | Pertsonaia | Kanala | Oharrak |
| 2005 | El cor de la ciutat | | TV3 | atal 1 |
| 2006 | El asesino del parking | Carlos | Telecinco | telefilma |
| 2013 | The Avatars | Eric | Disney Channel | 2 atal |
| 2013 | Isabel | Alfontso Printzea | TVE | atal 1 |
| 2016 | Nit i dia | Pep | TV3 | 2 atal |
| 2016 | Lost in the West | Purple Hatter | Nickelodeon | 2 atal |
| 2017 | Reinas | Horseman | TVE eta BBC | atal 1 |
| 2018 | Vivir sin permiso | Exprés | Telecinco | 3 atal |
| 2018 | Bajo la red | David Torres | Playz | 6 atal |
| 2019 | La reina del sur 2 | Juan | Telemundo eta Netflix | 7 atal |
| 2020 | Campamento Albanta | Abel | Flooxer | 6 atal |
| 2020 | Desaparecidos | German Fernández Marín | Telecinco eta Prime Video | atal 1 |
| 2021 | Alma | Bruno | Netflix | 9 atal |

### Bestelakoak

* La Casa Azul-en Ataraxia abestiaren bideoklipean protagonista da.

## Erreferentziak

* ↑ Els nominats a Millor Actor Revelació vists pels seus directors

## Kanpo estekak

* Datuak: Q63185737
* Multimedia: Pol Monen / Q63185737
# Rath (Offaly konderria)

Rath (irlanderaz: An Ráth) Irlandako herrixka bat da, Offaly konderrian dagoena.

## Kanpo estekak

* Datuak: Q15271935
# Rathangan (Kildare konderria)

Rathangan (irlanderaz: Ráth Iomgháin) Irlandako udalerri bat da, Kildare konderrian dagoena. 2011ko erroldaren arabera 2.374 biztanle zituen.

## Kanpo estekak

* Datuak: Q2346757
* Multimedia: Rathangan, County Kildare / Q2346757
# Ratcliff (Arkansas)

Ratcliff Ameriketako Estatu Batuetako hiri bat da. Logan konderrian dago, Arkansas estatuan. 167 biztanle ditu, 4,739029 kilometro koadroko azaleran banatuta.

## Ikus, gainera

* Logan konderria

## Kanpo estekak

* Datuak: Q79674
# Rathaus

Rathaus Alemaniako eta Europa erdi eta iparraldeko beste hainbat herrialdetako udal gobernuaren egoitza da, euskaraz "udaletxe" edo "herriko etxe" esaten zaiona. Udalbatza biltzen da bertan eta hiri-estatuetan Estatuko parlamentua kokatzen da.

## Rathaus aipagarriak

* Essen hiriko rathaus-a Alemaniako handiena. 106 metrotako altuera du eta 69.000 metro koadroko azalera 23 solairutan banatuta. Heliportua duen Alemaniako udaletxe bakarra da, inoiz erabili ez bada ere. 1979. urtean eraiki zen.
* Leipzigeko udaletxeak 114'5 metrotako altuera duen dorrea dauka, baina ez du funtziorik helburu estetikoaz haratago. Eraikinak 110 metrotako zabalera du eta 1905ean eraiki zen.

## Kanpo estekak

* Datuak: Q543654
* Multimedia: Town halls / Q543654
# Ratekau

Ratekau Alemaniako udalerria da. Schleswig-Holstein estatuan kokatuta dago, [[Ostholstein (barrutia)|Ostholstein]] barrutian. 2014an 15.132 biztanle zituen 59,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q629480
* Multimedia: Ratekau / Q629480
# Rathangan (Wexford konderria)

Rathangan (irlanderaz: Ráth Daingin) Irlandako udalerri bat da, Wexford konderrian dagoena.

## Kanpo estekak

* Datuak: Q4390726
# Ratched

Ratched 2020ko estatubatuar beldurrezko telesaila da, Evan Romanskyk Netflixentzat egina.
One Flew Over the Cuckoo's Nest film klasikoa 1975ean argitaratu zuten, Milos Forman zuzendari eta Jack Nicholson protagonista zituela. 45 urte geroago, hemezortzi ataleko telesailera egokitu du American Horror Story saioaren sortzaileak. Perspektiba aldaketa da nobedade; erizainaren begiradan oinarritua dago orain.

## Aktoreak

* Sarah Paulson: Mildred Ratched
* Finn Wittrock: Edmund Tolleson
* Cynthia Nixon: Gwendolyn Briggs
* Jon Jon Briones: Dr. Richard Hanover / Dr. Manuel Bañaga
* Charlie Carver: Huck Finnigan
* Judy Davis: Betsy Bucket
* Sharon Stone: Lenore Osgood

## Erreferentziak

* ↑ «Ratched» Berria 2020-09-19 CC BY-SA 4.0 lizentziapean.

## Kanpo estekak

* Datuak: Q47484650
# Rate Your Music

Rate Your Music musika diskei buruz iritzia emateko sortu zen webgunea da. Wiki bat da baina administratzaileak webgunera bidaltzen diren edukien egokitasunaz arduratzen dira. Edonork gehitu dezake talde eta diska berriak eta zerrendak sortzeko aukera ere ematen du. Diska bakoitzak jaso duen puntuazioen arabera batez bezteko altua edo baxua dauka. Erabiltzaile bakoitzaren profilan Last.fmen azken entzundako abestiak erakusteko aukera ematen du ere.

## Historia

2000 urteko gabonetan sortu zuen Hossein Sharifik, Estatu Batuetan. Hasieran donazioei esker finantziatu arren 2006an publizitatea gehitu zen gastuei aurre egiteko. 2004an artista independienteak bere musika MP3etan doan eskeintzeko aukera gehitu zen.

## Kanpo estekak

* Rate your music
* Datuak: Q1145963